Diari Oficial de la Generalitat Valenciana


Sumari del DOGV 9003, del 22-01-2021 (2021/605)

REIAL DECRET 26/2021, de 19 de gener, d'ampliació dels mitjans patrimonials adscrits als serveis traspassats a la Comunitat Valenciana pel Reial Decret 1720/1984, de 18 de juliol, en matèria de patrimoni arquitectònic, control de la qualitat d'edificació i habitatge
--------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/2021/01/19/26/dof/vci/html**

### Dades del document

Número de DOGV
:   9003

Data del DOGV
:   22-01-2021

Secció del DOGV
:   I. DISPOSICIONS GENERALS

Número del document
:   2021/605


Data del document
:   19-01-2021

Organisme emissor
:   Ministeri de Politica Territorial i Funcio Pública

Tipus de document
:   Reial decret

Anàlisi jurídica

 Descriptors 

:   * competència administrativa
    * administració central
    * legislació
    * patrimoni arquitectònic
    * administració regional
    * transmissió de la propietat
    * descentralització

REIAL DECRET 26/2021, de 19 de gener, d'ampliació dels mitjans patrimonials adscrits als serveis traspassats a la Comunitat Valenciana pel Reial Decret 1720/1984, de 18 de juliol, en matèria de patrimoni arquitectònic, control de la qualitat d'edificació i habitatge [2021/605]  
La Constitució estableix, en l'article 148.1.3a, que les comunitats autònomes podran assumir competències en matèria d'habitatge.  
Per la seua part, l'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, i reformat per la Llei orgànica 1/2006, de 10 d'abril, en l'article 49.3.12a, disposa que la Generalitat té competència exclusiva en matèria de patrimoni arquitectònic, control de la qualitat en l'edificació i habitatge.  
Pels reials decrets 1720/1984, de 18 de juliol; 1456/1987, de 16 d'octubre; 476/1989, de 5 de maig, i 280/2000, de 25 de febrer, es va aprovar el traspàs de funcions i serveis de l'Administració de l'Estat a la Comunitat Valenciana en matèria de patrimoni arquitectònic, control de la qualitat d'edificació i habitatge, així com diverses ampliacions de mitjans adscrits als serveis traspassats.  
Finalment, la disposició transitòria primera de l'Estatut d'Autonomia de la Comunitat Valenciana i el Reial decret 4015/1982, de 29 de desembre, regulen el funcionament de la Comissió Mixta de Transferències, així com la forma i les condicions a les quals s'han d'ajustar els traspassos de funcions i serveis de l'Estat a la Generalitat.  
La Comissió Mixta prevista en la disposició transitòria primera de l'Estatut d'Autonomia de la Comunitat Valenciana va adoptar, en la reunió que va tindre lloc el dia 21 de desembre de 2020, l'Acord d'ampliació dels mitjans patrimonials adscrits als serveis traspassats a la Comunitat Valenciana pel Reial decret 1720/1984, de 18 de juliol, en matèria de patrimoni arquitectònic, control de la qualitat d'edificació i habitatge, que s'eleva al Govern per a l'aprovació mitjançant reial decret.  
  
En virtut d'això, en compliment del que determina la disposició transitòria primera de l'Estatut d'Autonomia de la Comunitat Valenciana, a proposta de la ministra de Política Territorial i Funció Pública, i prèvia deliberació del Consell de Ministres en la seua reunió del dia 19 de gener de 2021,  
  
  
DISPOSE  
  
Article 1. Aprovació de l'Acord d'ampliació dels mitjans patrimonials adscrits  
S'aprova l'Acord de la Comissió Mixta prevista en la disposició transitòria primera de l'Estatut d'Autonomia de la Comunitat Valenciana, d'ampliació dels mitjans patrimonials adscrits als serveis traspassats a la Comunitat Valenciana pel Reial decret 1720/1984, de 18 de juliol, en matèria de patrimoni arquitectònic, control de la qualitat d'edificació i habitatge, adoptat pel Ple de la Comissió esmentada en la reunió del dia 21 de desembre de 2020, i que es transcriu com a annex d'aquest reial decret.  
  
Article 2. Ampliació dels mitjans patrimonials adscrits  
Queden ampliats els mitjans patrimonials adscrits als serveis traspassats a la Comunitat Valenciana pel Reial decret 1720/1984, de 18 de juliol, en matèria de patrimoni arquitectònic, control de la qualitat d'edificació i habitatge, segons figura en l'Acord de la Comissió Mixta i en els termes i les condicions que s'hi especifiquen.  
  
Article 3. Efectivitat de l'ampliació dels mitjans patrimonials adscrits  
  
L'ampliació dels mitjans patrimonials adscrits serà efectiva a partir de la data assenyalada en l'Acord de la Comissió Mixta.  
  
  
DISPOSICIÓ FINAL   
  
Única. Entrada en vigor  
Aquest reial decret es publicarà simultàniament en el Boletín Oficial del Estado i en el Diari Oficial de la Generalitat Valenciana, i adquirirà vigència el dia en què es publique.  
  
Madrid, 19 de gener de 2021  
  
FELIPE R.  
  
La ministra de Política Territorial i Funció Pública,  
CAROLINA DARIAS SAN SEBASTIÁN  
  
  
  
ANNEX  
  
Jorge García Carreño i Encarna Mahiques Miret, secretaris de la Comissió Mixta prevista en la disposició transitòria primera de l'Estatut d'Autonomia de la Comunitat Valenciana,  
  
Certifiquen  
Que en la sessió plenària de la Comissió Mixta, del dia 21 de desembre de 2020, es va adoptar l'Acord d'ampliació dels mitjans patrimonials adscrits als serveis traspassats a la Comunitat Valenciana pel Reial decret 1720/1984, de 18 de juliol, en matèria de patrimoni arquitectònic, control de la qualitat d'edificació i habitatge, en els termes que a continuació s'expressen:  
  
A. Referència a les normes constitucionals, estatutàries i legals en les quals s'empara l'ampliació dels mitjans patrimonials adscrits.  
  
La Constitució estableix, en l'article 148.1.3a, que les comunitats autònomes podran assumir competències en matèria d'habitatge.  
Per la seua part, l'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, i reformat per la Llei orgànica 1/2006, de 10 d'abril, en l'article 49.3.12a, disposa que la Generalitat té competència exclusiva en matèria de patrimoni arquitectònic, control de la qualitat en l'edificació i habitatge.  
Pels reials decrets 1720/1984, de 18 de juliol; 1456/1987, de 16 d'octubre; 476/1989, de 5 de maig, i 280/2000, de 25 de febrer, es va aprovar el traspàs de funcions i serveis de l'Administració de l'Estat a la Comunitat Valenciana en matèria de patrimoni arquitectònic, control de la qualitat d'edificació i habitatge, així com diverses ampliacions de mitjans adscrits als serveis traspassats.  
Finalment, la disposició transitòria primera de l'Estatut d'Autonomia de la Comunitat Valenciana i el Reial decret 4015/1982, de 29 de desembre, regulen el funcionament de la Comissió Mixta de Transferències, així com la forma i les condicions a les quals s'han d'ajustar els traspassos de funcions i serveis de l'Estat a la Generalitat.  
Sobre la base d'aquestes previsions constitucionals, estatutàries i legals, pertoca efectuar una ampliació dels mitjans patrimonials que van ser objecte de traspàs pel Reial decret 1720/1984, de 18 de juliol.  
  
  
B. Béns, drets i obligacions que s'amplien.  
1. S'amplien els mitjans patrimonials adscrits als serveis traspassats a la Comunitat Valenciana pel Reial decret 1720/1984, de 18 de juliol, amb el traspàs dels béns immobles que figuren en la relació adjunta número 1, en els termes que aquesta recull.  
2. En el termini d'un mes des de la publicació en el Boletín Oficial del Estado del reial decret pel qual s'aprova aquest acord se signaran, si és el cas, les corresponents actes de lliurament i recepció.  
3. En el cas que fora necessari introduir correccions o rectificacions en la relació esmentada, es duran a terme, prèvia constatació per les dues administracions, mitjançant una certificació expedida per la Secretaria de la Comissió Mixta de Transferències.  
  
C. Lliurament de documentació i expedients.  
El lliurament de la documentació i els expedients dels mitjans patrimonials adscrits que s'amplien es farà, si és el cas, en el termini d'un mes des de la publicació en el Boletín Oficial del Estado del reial decret pel qual s'aprova aquest acord.  
  
D. Data d'efectivitat de l'ampliació dels mitjans patrimonials adscrits.  
L'ampliació dels mitjans patrimonials adscrits objecte d'aquest acord tindrà efectivitat a partir de l'endemà de la publicació en el Boletín Oficial del Estado del reial decret pel qual s'aprova aquest acord.  
  
  
I, per a deixar-ne constància, expedim aquesta certificació a Madrid i València, el 21 de desembre de 2020. Els secretaris de la Comissió Mixta de Transferències. Signat: Jorge García Carreño i Encarna Mahiques Miret.


Còpia Permalink ELI